F'Jum il-Missier F'dan il-Jum fix-xahar ta' Gunju Missier aħna nduru lejk Biex nuruk l-istima tagħna Xi ftit iktar niġu ħdejk. Jixraq li matul is-sena Lil Missier irroddu ġieħ Huwa t-tmun minn tal-familja Kull għajnuna nsibu fih. Sa minn kmieni huwa jbakkar Jaqla' l-ħobża ta' kuljum Għall-imħabba ta' uliedu Jagħmel dan kemm ħaj idum. Xieraq illi f'dil-ġurnata Rigal ċkejken aħna ntuk Mill-qalb ħiereġ f'din il-għodwa Imħabbitna b'hekk nuruk. Dil-ġurnata ukoll tiġi Biex insellmu lill-Missier Illi llum telaq, ħalliena, Seta' kien f'saħħtu daqs plier! Għax il-Mewt ma għandhiex ħniena Tagħha l-minġell jaqta' sew – Fqar u għonja ġew u marru Jekk l-omm hija l-kolonna Illi tirfed il-familja Fil-missier żgur l-ulied kollha Ta' kull qawwa jsibu l-milja. Nirringrazzjawk , għażiż Missier Ilqa' tagħna l-ħajr sinċier.
Poeżija għal Jum il-Missier